
            jegyző
Tisztelt Képviselő-testület!
A Képviselő-testület 2025. július 17-i ülésén született szándéknyilatkozat (63/2025 (VII.17.) határozat) arra vonatkozóan, hogy a LEADER pályázat keretében eszközbeszerzési célokra nyújtunk be támogatási kérelmet. 

Ennek alapján előkészítésre került a pályázat, mely az alábbiak szerinti tartalommal kerül benyújtásra:

· bútorok: három fő csomagot tartalmaz: egyik része a Hivatal tárgyalójának bútorzataként beszerzésre kerülő asztal és székek, másik része pedig a Kultúrházba szükséges asztalok, végül harmadik tételként a rendezvényekhez szükséges sörpad szettek

· zöldterület kezelő eszközök: egy új fűkasza és egy új fűrész kerül beszerzésre, melyet az önkormányzati zöldterületek kezeléséhez tudunk használni

· hangtechnika: egy egyszerűen kezelhető, kompakt hangosító eszközt szerzünk be, mely a kisebb események egyszerű, külső szakember nélküli hangosítására elegendő

· tájékoztatási és nyilvánossági feladatok

A legalacsonyabb összegű ajánlatokkal tervezve a költségvetés az alábbiak szerinti:
· bútorok: 2 146 300 Ft

· fűrész, kasza: 687 899 Ft

· hangtechnika: kb. 370 000 Ft, ajánlat beszerzése folyamatban van
· tájékoztatás-nyilvánosság: 15 000 Ft

A projekt költségvetése a beérkezett ajánlatok alapján a következő:


teljes elszámolható költség maximum 3 220 000 Ft

önerő: (5%): maximum 166 000 Ft
A hatályos felhívás szerint első ütemben 2025. július 30 – 2025. augusztus 12. között van lehetőség pályázatot benyújtani. 
Kérem a képviselő-testületet az előterjesztés megtárgyalására és a határozati javaslat elfogadására. 
Borzavár, 2025. augusztus 8.
	
	Skobrák Viktória

	
	polgármester


Határozati javaslat
Borzavár Községi Önkormányzat Képviselő-testületének
…/2025.(... ) határozata
pályázat benyújtása tárgyában

1./ 
Borzavár Községi Önkormányzat pályázatot nyújt be a Közös agrárpolitika (KAP) keretében meghirdetett, KAP-RD57-002-2-25 számú, „Bakonyi települések megújítása, közösségi élettér és szolgáltatások fejlesztése” című pályázati felhívásra. 
	A fejlesztés megnevezése:
	Komplex eszközbeszerzés Borzaváron

	Projekt megvalósítás helyszíne:
	8428 Borzavár, Fő út 41. (Hrsz: 463/1)
8428 Borzavár, Fő út 43. (Hrsz: 463/2)


2./ A Képviselő-testület a fejlesztéshez szükséges önrészt az Önkormányzat 2026. évi költségvetésében biztosítja.

3./ A Képviselő-testület felhatalmazza a polgármestert a pályázat benyújtására.

Felelős: 
Skobrák Viktória polgármester

Határidő: 
1./ és 2./ pontok esetében: azonnal



3./ pont esetében: 2025. augusztus 12.
